تَلار ءِ ہوٹلءَ
منظور بسمل
تلار ءِ کَوش
مروچی دلءَ کتہ اومان
لوار ءُ نمب
کہ بنت ہور ملارے تالاں بیت
بہار ءِ باس
کہ آتار بیت گیدی ءَ
ملنگ ءُ مستیں دلانی
چہِ ھال بیت؟
کے زانت! ؟
چو ”ریڈلیبل” ءِ کیف ءَ
رِچان بیت شنزی
شلوکیں شنز
کہ دْرنزیں خمارےءِ واب اِنت
لہان بیت
چَمے سرشماں
چموکیں روچ
گُشئے کہ
ٹپی ئیں آہُوگے
زنزران ءُ زران
اے سنگ ء سیاہ کہ مِکّ اَنت
گُشئے زبان پِر اِش
چو راجدپترے ءَ آہ ءُ زار الہان انت
ہمے گُشنت،
ما نشانیں
شما مہ بئت چیدگ
4 اکتوبر 2020